
Compartimentul Analiză şi Elaborare 

Documente Primar şi Consiliul local
          Nr. 22295 din 22.11.2023
RAPORT DE SPECIALITATE

referitor la proiectul de hotărâre privind modificarea și completarea Contractului de Delegare a Gestiunii Serviciului de alimentare cu apă şi de canalizare, încheiat la data de 09.11.2009 între Asociația de Dezvoltare Intercomunitară Apă-ADIA Ilfov, în numele și pe seama UAT membre, în calitate de Delegatar și S.C. Apă-Canal Ilfov S.A., în calitate de Delegat (Operator)

Prin proiectul de hotărâre prezentat de inițiator, ca urmare a adresei primite de la ADIA Ilfov, se propune modificarea și completarea Contractului de Delegare a Gestiunii Serviciului de alimentare cu apă şi de canalizare, încheiat la data de 09.11.2009 între Asociația de Dezvoltare Intercomunitară Apă-ADIA Ilfov, în numele și pe seama UAT membre, în calitate de Delegatar și S.C. Apă-Canal Ilfov S.A., în calitate de Delegat (Operator).

Prin acest act adițional la contract se prevede că valoarea redevenței pentru anii 2024 și 2025 a fost determinată conform Strategiei de redevență pentru perioada 2022 - 2025 și ținând cont de Ordinul 231/2022 al Președintelui A.N.R.S.C. De asemenea, se stabilește modul de plată al redevenței.

Totodată, inițiatorul propune și acordarea unui mandat special Asociaţiei de Dezvoltare Intercomunitară Apă – ADIA Ilfov, al cărei membru este comuna Cornetu, județul Ilfov, prin Consiliul Local al comunei Cornetu, județul Ilfov, pentru a semneza Actul Adițional nr. 10 la Contractul de Delegare, prin reprezentantul său legal, în numele şi pe seama Consiliului Local al comunei Cornetu, județul Ilfov.
Analizând proiectul de hotărâre, precum și documentația aferentă acestuia, se observă că au fost elaborate în conformitate cu prevederile legale incidente, cum ar fi:
a) art. 7 alin. (2) din Legea nr. 287/2009 privind Codul Civil, republicată, cu modificările și completările ulterioare;

b) art. IX alin. (1) din Legea nr. 225/2016 pentru modificarea şi completarea Legii serviciilor comunitare de utilităţi publice nr. 51/2006, cu modificările și completările ulterioare;

c) art. 11 alin. (6) din Metodologia de evaluare a modului de implementare a strategiilor de tarifare elaborate în conformitate cu Metodologia de analiză cost-beneficiu pentru investiţiile în infrastructura de apă, aprobată prin Hotărârea Guvernului nr. 677/2017, aprobată prin Ordinul 231/2022 al Președintelui A.N.R.S.C;

d) Legea nr. 241/2006 privind serviciul de alimentare cu apă și de canalizare, republicată, cu modificările și completările ulterioare;

e) art. 8 alin. (3) lit. d^2), art. 10 alin. (5) și (5^1), art. 22 alin. (1) și (4), art. 29 alin. (10) lit. d), art. 30, art. 32 din Legea nr. 51/2006 a serviciilor comunitare de utilități publice, republicată, cu modificările şi completările ulterioare;

f) art. 129 alin. (2) lit. d) şi alin. (7) lit. n) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare;

De asemenea, considerăm că în ceea ce priveşte acest proiect de hotărâre, sunt incidente prevederile art. 129 alin. (2) lit. d)
 coroborat cu prevederile alin. (7) lit. n)
 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, în a căror implementare şi aplicare a fost elaborat acest proiect de hotărâre. 
În consecinţă, considerăm că este necesară, oportună şi legală aprobarea proiectului de hotărâre, de către Consiliului Local al comunei Cornetu, judeţul Ilfov, în forma prezentată de către inițiator.

COMPARTIMENTUL ANALIZĂ ŞI ELABORARE DOCUMENTE PRIMAR ŞI CONSILIU LOCAL 
Consilier Lenuţa COBUZ

� În temeiul prevederilor art. 136, alin. (3), lit. a) din Codul Administrativ, cu modificările şi completările ulterioare.


� Consililu local având ”atribuţii privind gestionarea serviciilor de interes local”.


� (7) În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind: (…) 


n)serviciile comunitare de utilităţi publice de interes local; (…)”

